Virallinen lehti nro C 050 , 22/02/1999 s. 0072



KIRJALLINEN KYSYMYS E-1684/98 esittäjä(t): Kirsi Piha (PPE) komissiolle (29. toukokuuta 1998) Aihe: Phare-varojen käyttö Tsekin tasavallassa Koulutusyhteistyö on yksi tärkeimpiä ruohonjuuritason yhteistyömuotoja unionin ja unionin jäsenyyttä hakeneiden maiden välillä. Siksi kysynkin komissiolta, kuinka paljon ja kuinka suuri osuus Tsekin tasavallalle myönnetyistä Phare-varoista on kohdistettu vuonna 1997 tähän tarkoitukseen. Komission jäsenen Hans van den Broekinkomission puolesta antama yhteinen vastaus kirjallisiin kysymyksiinE-1682/98, E-1683/98 ja E-1684/98 (2. heinäkuuta 1998) Yhteisö kiinnittää huomiota laadukkaan koulutuksen kehittämiseen ja ammatillisen koulutusjärjestelmän toteuttamiseen kaikissa Keski- ja Itä-Euroopan jäsenyyttä hakeneissa maissa. Phare-varoja on myönnetty vuodesta 1992 näiden maiden koulutusjärjestelmien kehittämiseen. Erityisesti Tempus-ohjelma on merkittävästi edistänyt korkeakoulu-uudistuksen päämäärien saavuttamista ja sen avulla on luotu perusta näiden maiden ja yhteisön korkeakoulujen väliselle yhteistyölle. Yhteisö on antanut näille maille mahdollisuuden osallistua Leonardo- ja Sokrates- ohjelmien kaltaisiin toimintaohjelmiin. Vuonna 1997 koulutukseen myönnettiin Phare-varoja seuraavasti: - Unkari Vuonna 1997 Phare-ohjelman kautta annettiin tukea koulutukseen liittyville ohjelmille Unkarissa 11 miljoonaa ecua. Tämä on 12,5 prosenttia Unkarille myönnetystä kansallisesta Phare-ohjelman osuudesta. Edellä mainitun määrän lisäksi 7 miljoonaa ecua varattiin Unkarin osallistumiselle Tempus-ohjelmaan ja 4 miljoonaa ecua tukemaan Unkarin osallistumista yhteisön Leonardo-, Sokrates- ja Youth for Europe -ohjelmiin. - Slovenia Tukea korkeakoulutukseen 0,3 miljoonaa ecua; korkeakoulutuksen tukemiseen monin tavoin, kuten Jean Monnet -professuuri, stipendejä Bruggessa sijaitsevaan College of Europeen ja muihin yliopistoihin, Euroopan integraatiota koskevaan opetukseen liittyvien opetussuunnitelmien kehittäminen ja tutkimusyhteistyö ja Eurooppaa koskevien asioiden tutkimushanke. Ammatilliseen koulutukseen 1 miljoona ecua; nuorten ja aikuisten elinikäisen oppimisjärjestelmän perustamisen avustamiseen, ammatillisen koulutuksen ja harjoittelun laatunäkökohtien kehittelemiseen edelleen ja alueellisiin ja alakohtaisiin aloihin sekä tämän alan pätevyyksien ja lainsäädännön vertailtavuuden kehittämisen keskittymiseen. Ammatilliseen pätevyyteen 1 miljoonaa ecua; ammatillisen koulutuksen tutkintojärjestelmän kehittämisen tukemiseen, jonka tavoitteena on joustavan ja responsiivisen aikuisten ammatillista harjoittelua koskevan infrastruktuurin luominen. Näitä kahta ohjelmaa hallinnoidaan yhdessä opetus- ja urheiluministeriön kanssa. Tempus II -ohjelma: 1,25 miljoonaa ecua. Slovenian osallistumista opetukseen liittyviin ohjelmiin (Sokrates, Leonardo ja Youth for Europe) valmistellaan parhaillaan Eurooppa-sopimuksen ratifioinnin finalisointia odotellessa. Koulutukseen myönnetty 3,55 miljoonan ecun suuruinen rahoitusosuus on 14,2 prosenttia Slovenialle vuonna 1997 myönnetystä koko talousarviosta. - Tsekin tasavalta Tempus II -ohjelma: 3 miljoonaa ecua Tuki koulutukseen liittyviin yhteisöohjelmiin (Sokrates, Leonardo ja Youth for Europe) osallistumiseen: 3,5 miljoonaa ecua Koulutukseen myönnetty 6,5 miljoonan ecun suuruinen rahoitusosuus on 18,5 prosenttia Tsekin tasavallalle vuonna 1997 myönnetystä koko talousarviosta.